b'\n_START_ARTICLE_\nGudurica\n_START_SECTION_\nUstanovitev naselja\n_START_PARAGRAPH_\nNaselje Kudritz (srbsko: Gudurica) so ustanovili nem\xc5\xa1ki kolonisti v 16. stoletju, po porazu Turkov, na zamo\xc4\x8dvijenem ozemlju ju\xc5\xbenega Banata, ki je takrat spadal pod Mad\xc5\xbearsko. Prvi prebivalci so pri\xc5\xa1li v Gudurico iz podro\xc4\x8dja reke Mosel v zahodni Nem\xc4\x8dijo in Alzacije med letoma 1719 in 1728. To obmo\xc4\x8dje je bilo izropano med vladavino Turkov, zato so prvi kolonisti te\xc5\xbeko \xc5\xbeiveli._NEWLINE_Nemci so na tem podro\xc4\x8dju \xc5\xbeiveli do leta 1944, ko so sovjetske in jugoslovanske sile osvobodile ozemlje Banata. Mnogi nemci so bili med vojno nasilno odpeljani v delovna tabori\xc5\xa1\xc4\x8da, ostali nem\xc5\xa1ki prebivalci pa so se morali izselili po vojni v letu 1945.\n_START_SECTION_\nNaselitev Slovencev v Gudurici po drugi svetovni vojni\n_START_PARAGRAPH_\nV izpraznjeno vas so se najprej naselili Slovenci, ki so leta 1946 kot kolonisti preseljeni iz razli\xc4\x8dnih koncev Slovenije v Vojvodinski Banat v Srbiji. V celotni Banat se je iz Slovenije naselilo v letih po drugi svetovni vojni 575 slovenskih dru\xc5\xbein z 2353 dru\xc5\xbeinskimi \xc4\x8dlani. Od tega se jih je v Gudurico naselilo kar 161 dru\xc5\xbein z 721 dru\xc5\xbeinskimi \xc4\x8dlani. Gudurica je tako postala najve\xc4\x8dja Slovenska vas v Vojvodini. Tako imenovani Slovenski kolonisti so s seboj pripreljali ve\xc4\x8dino kar so potrebovali za prvo leto \xc5\xbeivjenja v novi domovini. Ob prihodu v vas jim je bila dodeljane hi\xc5\xa1a v kateri so si ustvarili svoj novi dom. Dru\xc5\xbeili so se ob praznikih v Domu kulture ob vinu in zvokih harmonike. Slovenci so ulice v vasi poimenovali po slovenskih pesnikih in pisateljih, tako so \xc5\xa1e danes Cankarjeva, Pre\xc5\xa1ernova, \xc5\xbdupan\xc4\x8di\xc4\x8deva ulica, Komandanta Staneta, Gradnikova itd. V Gudurici so \xc5\xbee leta 1946 ustanovili prvi, drugi, tretji in \xc4\x8detrti razred slovenske osnovne \xc5\xa1ole z okrog 60 u\xc4\x8denci. Ti oddelki so obstajali vse do leta 1955, ko so jih zaradi pomanjkanja slovenskih u\xc4\x8diteljev ukinili._NEWLINE_Zaradi potreb po delovni sili v podr\xc5\xbeavljenih Vr\xc5\xa1a\xc4\x8dkih vinogradih so se pri\xc4\x8deli v Gudurico naseljevati tudi kolonisti iz Srbije, Makedonije, \xc4\x8crne gore, Hrva\xc5\xa1ke in drugih krajev nekdanje Jugoslavije.\n_START_SECTION_\nDru\xc5\xa1tvo Slovencev "Kula"\n_START_PARAGRAPH_\nDru\xc5\xa1tvo Slovencev "Kula" iz Vr\xc5\xa1ca, ki deluje tudi v vasi Gudurica je bilo ustanovljeno 3. septembra 2004. V dru\xc5\xa1tvu je u\xc4\x8dlanjeno preko 50 \xc4\x8dlanov iz Gudurice. Glavni namen dru\xc5\xa1tva je u\xc4\x8denje slovenskega jezika in kulture, izdaja dru\xc5\xa1tvenega Biltena ter sodelovanje z organizacijami in dru\xc5\xa1tvi v Srbiji in Sloveniji. Banatski Slovenci iz Gudurice in Vr\xc5\xa1ca so \xc4\x8dlani, v letu 2010 ustanovlejnega, Nacionalnega sveta slovenske manj\xc5\xa1ine v Republiki Srbiji._NEWLINE_Dru\xc5\xa1tvo je v letih 2007 in 2008 samo organiziralo te\xc4\x8daje sloven\xc5\xa1\xc4\x8dine, ki so bili zelo dobro sprejeti. V letu 2009 pa je pri\xc4\x8del v Gudurici in Vr\xc5\xa1cu dopolnilni pouk sloven\xc5\xa1\xc4\x8dine pod okriljem Ministrstva za \xc5\xa1olstvo in \xc5\xa1port Republike Slovenije. Dopolnilni pouk sloven\xc5\xa1\xc4\x8dine v Gudurici poteka v osnovni \xc5\xa1oli, obiskujejo pa ga predvsem mlaj\xc5\xa1i.\n_START_SECTION_\nSlovenski dokumentarni film o Gudurici\n_START_PARAGRAPH_\nDokumentarni film "Gudurica, Evropa v malem", je posnel [Milorad \xc4\x8cade\xc5\xbe]] v produkciji RTV Slovenija. Premiera dokumentarnega filma je bila 16. decembra 2010 v Vr\xc5\xa1cu. Dokumentarni film predstavlja zgodbe in anekdote prebivalcev Gudurice.'